32-årige Diana Kirsten fra Hviding, syd for Ribe, blev forbløffet, da hun onsdag formiddag læste avisen og artiklen om to politifolk, der forsøgte at dække over en kollegas søn. Det bekræftede hendes egen fornemmelse af, at politiet forsøgte at skjule kendsgerningerne efter den ulykke den 7. maj sidste år, som Diana Kirsten selv var involveret i - og blev dømt for at være skyld i. Foto: Ole Maass.

32-årige Diana Kirsten var sidste år part i et trafikuheld, hvor en ung knallertkører - søn af en politibetjent - med høj hastighed kørte ind i siden på hendes bil. Hun er ikke i tvivl om, at politifolkene gjorde alt, hvad de kunne, for at sandheden om episoden ikke skulle komme frem.